wickkiey/tamil-wikipedia-chunked huggingface dataset:
# குரு ஹர்கோபிந்த் அனல் மின் நிலையம்

## ஆற்றலளவு

இதன் நிறுவப்பட்ட ஆற்றலளவு **920 மெகாவாட்**.  
| தொகுதி எண் | நிறுவப்பட்ட ஆற்றலளவு (மெகாவாட்) | ஆரம்பிக்கப்பட்ட தேதி | நிலைமை |
| --- | --- | --- | --- |
| 1 | 210 | 1998 மே | செயல்பாட்டிலுள்ளது |
| 2 | 210 | 2008 பிப்ரவரி | செயல்பாட்டிலுள்ளது |
| 3 | 250 | 2008 மார்ச் | செயல்பாட்டிலுள்ளது |
| 4 | 250 | 2008 ஆகத்து | செயல்பாட்டிலுள்ளது |
# குரு நானக்தேவ் அனல் மின் நிலையம்

**குரு நானக்தேவ் அனல்மின் நிலையம் ** (*Guru Nanakdev Thermal Plant*) இந்தியாவில் பஞ்சாபில் உள்ள பட்டிண்டாவில் அமைந்துள்ளது.
இது நிலக்கரியை எரிபொருளாகக் கொண்டு இயங்குகிறது.  
இது 1970 களில் கட்டப்பட்ட நடுத்தர அளவுடைய மின்னியற்றிகளைக் கொண்டது.1982 ல் கட்டிமுடிக்கப்பட்டது.  
இங்கு மாசு காரணமாக மனிதருக்கு பல்வேறு உபாதைகள் வருவதாக கருத்துகள் உள்ளது..
---
# குரு நானக்தேவ் அனல் மின் நிலையம்

## ஆற்றலளவு

இதன் நிறுவப்பட்ட ஆற்றலளவு **440 மெகாவாட்**.  
| தொகுதி எண் | நிறுவப்பட்ட ஆற்றலளவு (மெகாவாட்) | ஆரம்பிக்கப்பட்ட தேதி | நிலைமை |
| --- | --- | --- | --- |
| 1 | 110 | 1974 செப்டம்பர் | செயல்பாட்டிலுள்ளது |
| 2 | 110 | 1975 செப்டம்பர் | செயல்பாட்டிலுள்ளது |
| 3 | 120 | 1978 மார்ச் | செயல்பாட்டிலுள்ளது |
| 4 | 120 | 1979 சனவரி | செயல்பாட்டிலுள்ளது |
# 1590

ஆண்டு **1590** (**MDXC**) கிரெகொரியின் நாட்காட்டியில் ஒரு திங்கட்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வியாழக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1590

## நிகழ்வுகள்

- மார்ச் 14 &ndash; பிரான்சின் நான்காம் என்றியின் தலைமையிலான படையினர் கத்தோலிக்க முன்னணிப் படைகளை மீண்டும் தோற்கடித்தனர்.
- மே&ndash;ஆகத்து &ndash; பிரான்சின் நான்காம் என்றி பாரிசு நகரைக் கைப்பற்றும் முயற்சியில் தோல்வி அடைந்தான். பின்னர் எசுப்பானியப் படையினரின் உதவியுடன் கைப்பற்றினான்.
- ஆகத்து 18 &ndash; வடக்கு கரோலினாவின் ரோனோக் குடியேற்றத்தின் ஆளுநர் ஜோன் வைட் இங்கிலாந்தில் இருந்து திரும்பி வந்த போது அக்குடியேற்றப் பகுதியில் மக்கல் எவரும் காணப்படவில்லை. பின்னர் அக்டோபர் 24 இல் இங்கிலாந்து திரும்பினார்.
- செப்டம்பர் 15 &ndash; ஏழாம் அர்பன் 228வது திருத்தந்தையாகப் பதவியேற்றார். 12 நாட்களின் பின்னர் இவர் மலேரியா நோயால் இறந்தார்.
- செப்டம்பர் 15 &ndash; ஆத்திரியாவில் இடம்பெற்ற நிலநடுக்கத்தால் வியன்னாவில் பெருமளவு உயிர்ச்சேதம் ஏற்பட்டது.
- டிசம்பர் 5 &ndash; பதினான்காம் கிரெகோரி 229வது திருத்தந்தையாகத் தேர்ந்தெடுக்கப்பட்டார்.
- இலங்கையில் போர்த்துக்கீசரின் மல்வானைக் கோட்டை கட்டப்பட்டது.
# 1590

## பிறப்புகள்

- சூலை 13 &ndash; பத்தாம் கிளமெண்ட் (திருத்தந்தை) (இ. 1676)
# 1590

## இறப்புகள்

- செப்டம்பர் 27 &ndash; ஏழாம் அர்பன் (திருத்தந்தை) (பி. 1521)
# 1591

ஆண்டு **1591** (**MDXCI**) கிரெகொரியின் நாட்காட்டியில் ஒரு செவ்வாய்க்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வெள்ளிக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1591

## நிகழ்வுகள்

- மே 15 &ndash; உருசியாவின் நான்காம் இவான் மன்னனின் மகன் இளவரசன் திமீத்ரி இவனோவிச் ஊகிளிச் அரண்மனையில் மர்மமான முறையில் இறந்து கிடக்கக் காணப்பட்டான்.
- மே 30 &ndash; மாலியின் திம்பக்து நகரம் மொரோக்கோ மன்னரினால் அனுப்பப்பட்ட ஆர்மா மக்களினால் கைப்பற்றப்பட்டது.
- அக்டோபர் 29 &ndash; ஒன்பதாம் இனசென்ட் 230வது திருத்தந்தையாகத் தேர்தெடுக்கப்பட்டார்.
- ஐதராபாது நகரம் அமைக்கப்பட்டது.
- போர்த்துக்கீச இராணுவத் தளபதி அந்திரே புர்த்தாடோ டி மென்டோன்கா யாழ்ப்பாணத்தை ஊடுருவினான். பல உள்ளூர் மக்கள் கத்தோலிக்கத்தைத் தழுவினர்.
- யாழ்ப்பாண இராச்சியத்தின் புவிராஜ பண்டாரம் போர்த்துக்கீசரினால் கொல்லப்பட்டார். எதிர்மன்னசிங்கம் ஆட்சியேறினார்.
# 1591

## பிறப்புகள்

- ஆகத்து 12 &ndash; லுயீஸ் டி மரிலாக், அகத்தோலிக்கப் புனிதர் (இ. 1660)
# 1591

## இறப்புகள்

- சூன் 21 &ndash; அலோசியுஸ் கொன்சாகா, இத்தாலியப் புனிதர் (பி. 1568)
- டிசம்பர் 14 &ndash; சிலுவையின் புனித யோவான், எசுப்பானியக் கவிஞர் (பி. 1542)
- புவிராஜ பண்டாரம், யாழ்ப்பாண அரசன்
# ஓல்லா மொகல்லா

**ஹோலா மொகல்லா** (*Hola Mahalla*, , ; சுருக்கமாக **ஹோலா**) இரண்டாம் சந்திர மாதமான சேத்தின் இரண்டாம் நாள் கொண்டாடப்படும் ஒருநாள் சீக்கியத் திருவிழாவாகும். (ஹோலிகா தகனம் முதல் மாதமான பகுன் மாதத்தின் கடைசி நாளில், முழுமதி நாளில், கொண்டாடப்படுகின்றது; அடுத்த நாள், சேத்து மாதத்தின் முதல்நாளில் ஹோலி கொண்டாடப்படுகின்றது.) இது பெரும்பாலும் மார்ச்சு மாதத்தில் வருகின்றது. சில ஆண்டுகளில் சீக்கியப் புத்தாண்டு நாளிலும் வருவதுண்டு.  
ஆண்டுதோறும் மரபார்ந்து அனந்த்பூர் சாஹிப்பில் நடைபெறும் சந்தை மூன்று நாள் நிகழ்வாகும். இருப்பினும் இதில் பங்கேற்பவர்கள் அவ்வாரம் முழுமையும் அனந்த்பூர் சாகிபில் தங்குகின்றனர். இந்நாட்களில் பல்வேறு தற்காப்புக் கலைகள் காட்சிப்படுத்தப்படுகின்றன. தங்கள் வீரத்தையும் திறனையும் வெளிப்படுத்துகின்றனர். கீர்த்தன் பாடலிசைத்தல், கவிதை படித்தல் ஆகியவையும் நிகழ்த்தப்படுகின்றன. குருத்துவாராவில் உணவு உண்கின்றனர்; வருகையாளர்கள் *பங்கத்கள்* எனப்படும் வரிசையில் அமர்ந்து லங்கர்களில் வழங்கப்படும் ஊன்விலக்கிய உணவை உண்கின்றனர். இந்த மூன்று நாள் விழாவின் இறுதியில், ஹோலா மொகல்லா நாளன்று, சீக்கியத்தின் ஐந்து உலகியல்சார் இருக்கைகளில் ஒன்றான *தக்த் சிறீ கேசுகர் சாகிபின்* அருகிலிருந்து படைத்துறை அணிவகுப்பை ஒத்த நீண்ட பேரணியாகச் செல்கின்றனர்.
# 1592

ஆண்டு **1592** (**MDXCII**) கிரெகொரியின் நாட்காட்டியில் ஒரு புதன்கிழமையில் துவங்கிய ஒரு நெட்டாண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது சனிக்கிழமையில் ஆரம்பமான ஒரு நெட்டாண்டாகும். பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1592

## நிகழ்வுகள்

- சனவரி 30 &ndash; எட்டாம் கிளமெண்ட் 231வது திருத்தந்தையாகத் தேர்ந்தெடுக்கப்பட்டார்.
- ஏப்ரல் 13 &ndash; சப்பானியரின் கொரியா மீதான ஊடுருவல் ஆரம்பமானது.
- சூலை 8 &ndash; ஆன்சென் தீவில் கொரியக் கடற்படைத் தளபதி யீ சுன்-சின் 60 சப்பானியக் கப்பல்களைக் கைப்பற்றினான்.
- சூலை 20 &ndash; சப்பானியர் கொரியத் தலைநகர் பியொங்யாங்கைக் கைப்பற்றினர். சீனாவின் மிங் படையின் உதவியுடன் கொரியர்கள் அடுத்த ஆண்டில் தலைநகரை மீண்டும் கைப்பற்றினர்.
- ஆகத்து 9 &ndash; ஆங்கிலேயக் கப்பல் தளபதி ஜோன் டேவிசு போக்லாந்து தீவுகளைக் கண்டுபிடித்தார்.
- டிசம்பர் 3 - இங்கிலாந்தின் முதலாவது கப்பல் *எட்வர்டு பொனவென்ச்சர்* இலங்கையில் காலித் துறைமுகத்தை வந்தடைந்தது.
- கண்டி அரசன் முதலாம் ராஜசிங்கன். கண்ணப்பு பண்டாரம் என்பவன் தன்னை *விமல தர்மா* என்ற பெயரில் கண்டி அரசனாக அறிவித்தான்.
- அழகிய தேசிகரின் மாணாக்கருள் ஒருவராகிய அளகைச் சம்பந்தர் திருவையாற்றுப் புராணம் பாடினார்.
# 1592

## பிறப்புகள்

- சனவரி 15 &ndash; ஷாஜகான், முகலாயப் பேரரசர் (இ. 1666)
- ஆகத்து 28 &ndash; முதலாம் பக்கிங்காம் கோமகன், ஜார்ஜ் வில்லியர்சு (இ. 1628)
# 1593

ஆண்டு **1593** (**MDXCIII**) கிரெகொரியின் நாட்காட்டியில் ஒரு வெள்ளிக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது திங்கட்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1593

## நிகழ்வுகள்

- சனவரி &ndash; சப்பானியரின் பியொங்யாங் மீதான தாக்குதல் கொரிய, மற்றும் மிங் படையினரால் முறியடிக்கப்பட்டது.
- சனவரி 18 &ndash; சியாமிய அரசன் நரேசுவான் தனது யானைப் படையின் உதவியுடன் பர்மிய இளவரசன் மிங்கி சுவாவைக் கொன்றார். இந்நாள் தாய்லாந்தில் இராணுவப் படைகளின் நாளாக பொது விடுமுறை நாள் அறிவிக்கப்பட்டது.
- சூன் 22 – குரோவாசியாவில் ஆப்சுபர்கு ஆட்சியாளர் உதுமானியரைத் தோற்கடித்தனர்.
- கோவாவிலிருந்து *டொன் பேதுரு டி சொயுசா* என்பவனின் தலைமையில் கண்டிக்கு படைகள் அனுப்பப்பட்டன. கண்டியின் தலைவனாகத் தன்னையும் கண்டியின் முன்னைய அரசனின் மகளான *டொனா கத்தரீனா* என்பவளை அரசியாகவும் அறிவித்தான்.
- கண்டியின் விமல தர்மா டி சொயுசாவைத் தோற்கடித்து டொனா கத்தரீனாவை சிறைப்பிடித்தான். அவளையே பின்னர் மணமுடித்தான்.
# 1593

## பிறப்புகள்

- செப்டம்பர் 1 &ndash; மும்தாசு மகால், முகலாயப் பேரரசர் சாஜகானின் மனைவி (இ. 1631)
# 1593

## இறப்புகள்

- மே 30 – கிறித்தோபர் மார்லொவ், ஆங்கிலேயக் கவிஞர் (பி. 1564)
- அப்பைய தீட்சிதர், அத்வைத வேதாந்த பண்டிதர் (பி. 1520)
# 2,4-சைலிடின்

**2,4-சைலிடின்** *(2,4-Xylidine )* என்பது C<sub>8</sub>H<sub>11</sub>N என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2 என்று எழுதப்படுகிறது. 2,6-சைலிடின் மற்றும் 3,4-சைலிடின் சேர்மங்களின் மாற்று வடிவம் 2,4-சைலிடின் ஆகும். தூயநிலையில் நிறமற்ற திரவமாக 2,4-சைலிடின் உள்ளது.
# 2,4-சைலிடின்

## தயாரிப்பு மற்றும் வினைகள்

மெட்டா சைலின் சேர்மத்தை நைட்ரோ ஏற்றம் (−NO2 ) செய்து தொடர்ந்து விளையும் நைட்ரோ அரோமாட்டிக்கை ஐதரசனேற்றம் செய்வதன் மூலமாக 2,4 சைலிடின் தயாரிக்கப்படுகிறது. வர்த்தகமுறையில் முக்கியத்துவம் மிக்க கால்நடை மருந்தான சிமியசோல் மற்றும் நிறமி மஞ்சள் 81 போன்றவை 2,4-சைலிடின் வழிபொருட்களாகும்.
# சிர்ஹிந்த் கால்வாய்

**சிர்ஹிந்த் கால்வாய்** இந்திய பஞ்சாப்பில் சத்லஜ் ஆறு ஓடும் பகுதியில் ஆற்றிலிருந்து அதிக பாசனம் செய்யக்ககூடிய முக்கிய கால்வாய் ஆகும்.இது 1882 ல் உருவாக்கப்பட்டது.இக்கால்வாய் சிந்து ஆறு பாசன திட்டத்தில் மிகப் பழமையான மற்றும் பெரிய கால்வாய் ஆகும். இந்த கால்வாய் ரூப்நகர் மாவட்டம் ரூபார் நகரில் தொடங்குகிறது.
# 3,4-சைலிடின்

**3,4-சைலிடின்** *(3,4-Xylidine )* என்பது C<sub>8</sub>H<sub>11</sub>N என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2 என்று எழுதப்படுகிறது. 2,6-சைலிடின் மற்றும் 2,4-சைலிடின் சேர்மங்களின் மாற்று வடிவம் 2,4-சைலிடின் ஆகும். 3,4-சைலிடின் ஒரு படிகத் திடப்பொருளாக உள்ளது.
# 3,4-சைலிடின்

## தயாரிப்பு மற்றும் வினைகள்

3,4-சைலிடின் இரண்டு வழிமுறைகளில் தயாரிக்கப்படுகிறது.
- (2-குளோரோமெத்தில்)-4-நைட்ரோடொலுயீனை ஐதரசனேற்றம் செய்து தயாரித்தல்,
- புரோமோசைலினை அமோனியாவுடன் சேர்த்து வினைபுரியச் செய்து தயாரித்தல்.  
உயிர்ச்சத்து பி எனப்படும் ரிபோபிளாவின் தயாரித்தலில் 3,4-சைலிடின் முன்னோடியாக விளங்குகிறது
# 2,6-சைலிடின்

**2,6-சைலிடின்** *(2,6-Xylidine )* என்பது C<sub>8</sub>H<sub>11</sub>N என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH<sub>3</sub>)<sub>2</sub>C<sub>6</sub>H<sub>3</sub>NH<sub>2</sub>. என்று எழுதப்படுகிறது. 2,4-சைலிடின் மற்றும் 3,4-சைலிடின் சேர்மங்களின் மாற்று வடிவம் 2,6-சைலிடின் ஆகும். தூயநிலையில் நிறமற்ற திரவமாக உள்ள 2,6-சைலிடின் வர்த்தக நோக்கில் தயாரிக்கப்படும் மாதிரிகளில் மஞ்சள் அல்லது சிவப்பு நிறத்திலும் காணப்படுகிறது.
# 2,6-சைலிடின்

## தயாரிப்பு மற்றும் வினைகள்

சைலின் சேர்மத்தை நைட்ரோ ஏற்றம் (−NO2 ) செய்து தொடர்ந்து அந்நைட்ரோ அரோமாட்டிக்கை ஐதரசனேற்றம் செய்வதன் மூலமாக பல சைலிடின்கள் தயாரிக்கப்படுகின்றன. ஆனால் இம்முறையில் இந்த மாற்றியனைத் தயாரிப்பது திறனுடையதாக இல்லை. மாறாக, தொடர்புடைய சைலினோல் உடன் அமோனியாவைச் சேர்த்து ஆக்சைடு வினையூக்கி முன்னிலையில் சூடுபடுத்தி தயாரிக்கிறார்கள்  
உணர்வுநீக்கி இலிடோகெயின் தயாரிப்பதற்கான முன்னோடியாக 2,6-சைலிடின் விளங்குகிறது:. நிலையான கார்பீன் ஈதல் தொகுதிக்கும் 2,6-சைலிடின் ஒரு முன்னோடியாக விளங்குகிறது  
:
# பி. துரைபாண்டி

**பெ. துரைபாண்டியன்** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1989ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.
# பி. துரைபாண்டி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1989 | மானாமதுரை | திமுக | } |
# வ. மு. சுப்பிரமணியன்

**வ. மு. சுப்பிரமணியன்** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1977 மற்றும் 1991 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.
# வ. மு. சுப்பிரமணியன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | மானாமதுரை | அதிமுக | 39.74 |  |
| 1991 | மானாமதுரை | அதிமுக | 67.91 | } |
# கால்சாவின் மரபுடமை

**கால்சாவின் மரபுடமை** ( , *விரசத்-இ-கால்சா*, *Virasat-e-Khalsa*) பஞ்சாபின் தலைநகரம் சண்டிகர் அருகிலுள்ள புனித நகரம் அனந்த்பூர் சாகிபில் உள்ள சீக்கிய அருங்காட்சியகமாகும். சீக்கிய வரலாற்றின் 500 ஆண்டுகளையும் பத்தாவதும் கடைசி குருவுமான குரு கோவிந்த் சிங்கின் புனிதமொழிகளுக்கேற்ப கால்சா உருவானதின் 300ஆவது ஆண்டுவிழாவினையும் கொண்டாட இந்த அருங்காட்சியகம் அமைக்கப்பட்டுள்ளது.
# கால்சாவின் மரபுடமை

## கட்டடம்

பள்ளத்தாக்கின் இருபுறங்களிலிலுமாக இரண்டு வளாகங்கள் உள்ளன; இவை அலங்கார பாலமொன்றால் இணைக்கப்பட்டுள்ளன:
- சிறிய மேற்கத்திய வளாகத்தில் நுழைவு முன்றிலும் 400 பேர் அமரக்கூடிய அரங்கமும் இரண்டு மாடி ஆய்வு, குறிப்புதவி நூலகமும் மாற்றப்படும் கண்காட்சியகங்களும் அமைந்துள்ளன.
- கிழக்கு வளாகத்தில் வட்டமான நினைவக கட்டிடமும் விரிவான, நிலைத்த கண்காட்சி இடமும் அமைந்துள்ளன; இரு தொகுதிகளாக அமைந்துள்ள இந்த காட்சிக்கூடங்கள் இப்பகுதிக் கோட்டைகளின் கட்டிடவியலை நினைவுறுத்துகின்றன. அருங்காட்சியகங்கள் ஐந்து பிரிவுகளாகப் பிரிக்கப்பட்டுள்ளன; *சத்* (மெய்மை), *தயா* (பரிவு), *சந்தோக்* (நிறைவு), *நிம்ரதா* (எளிமை) மற்றும் *பியார்* (அன்பு) என்ற சீக்கியத்தின் மையக் கொள்கையான ஐந்து ஒழுக்கங்களைக் குறிப்பனவாக அவை உள்ளன.  
கட்டிடங்கள் அந்த இடத்திலேயே ஊற்றப்பட்ட காங்கிறீட்டால் கட்டப்பட்டுள்ளது; சில உத்தரங்களும் தூண்களும் மூடப்படாது உள்ளன; ஆனால் பெரும்பாலான கட்டமைப்புகள் உள்ளூர் தேன் வண்ண கற்களால் வேயப்பட்டுள்ளது. இரட்டை வளைவைக் கொண்டுள்ள கூரைகள் எஃகினால் வேயப்பட்டுள்ளன. இரவில் இவை வானத்து ஒளியை எதிரொளித்து பள்ளத்தாக்கிலுள்ள நீர்நிலைகள் இவற்றை மீள் எதிரொளிக்கின்றன.  
இந்தக் கட்டிடத்தின் கட்டிடவடிவியலை மோஷே சாஃப்தீ நிறுவனத்தினர் வடிவமைத்துள்ளனர்.  
கேள்-காண் அடக்கம், திரைப்படங்கள், திறந்தவெளி இசை மற்றும் விவரணங்களை பாபி பேடியின் கலைடோசுகோப் நிறுவனம் வடிவமைத்து உருவாக்கியுள்ளனர்.
# க. பாரமலை

**க. பாரமலை** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். இத்தொகுதியில், 1980 ஆம் ஆண்டில் நடைபெற்ற தேர்தலில் சுயேச்சை வேட்பாளராகவும், 1984 ஆம் ஆண்டில் நடந்த தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராகவும், 2001 தேர்தலில் தமிழ் மாநில காங்கிரசு கட்சியின் வேட்பாளராகவும் போட்டியிட்டு வெற்றி பெற்றார்.
# க. பாரமலை

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1980 | மானாமதுரை | சுயேச்சை வேட்பாளர் | 49.95. |
| 1984 | மானாமதுரை | இந்திய தேசிய காங்கிரசு | 58.14 |
| 2001 | மானாமதுரை | தமிழ் மாநில காங்கிரசு | } |
# பாத்சாகி சாலை

**பாத்சாகி சாலை** *(Badshahi Road)* வங்கத்தில் உள்ள வரலாற்றுச் சிறப்பு மிக்க சாலைகளில் மிக முக்கியமான ஒரு சாலையாகும்.இச்சாலை கி.மு 300 காலகட்டத்தைச் சார்ந்த சாலையாக இருக்கலாம் . மால்டாவிலிருந்து (கவுர்) முர்சிதாபாத் வழியாக புரி (ஒரிசா) நகரத்தை இணைக்கும் சாலையாக இருந்ததால் முகலாயர் ஆட்சிக் காலத்தில் இந்த பாத்சாகி சாலை மிகுந்த முக்கியத்துவம் பெற்றது. இந்தச் சாலை வழியாக செல்லும் ஒருவனால் வரலாற்றின் ஒரு பெரும் பகுதியைக் கண்டுபிடிக்க முடியும். அகன்று பரந்த இச்சாலையில் ஒவ்வொரு எட்டு மைல் தொலைவிற்கும் ஒரு மசூதியும் மற்றும் தோண்டப்பட்ட பெரிய குளங்களும் அமைந்து, வரலாற்றில் வாழ்ந்த வளமான முகலாயர் காலத்தினை நினைவுபடுத்துகின்றன. வட இந்தியா மற்றும் வங்காளத்திலிருந்து ஒரிசா மாநிலம் புரியில் உள்ள சகந்நாதர் ஆலயத்திற்குச் செல்லும் இந்துக்களுக்கு இச்சாலை ஓர் பிரதானமான சாலையாகும். ஆதிசங்கரர் (788-820 CE), ஏற்படுத்திய நான்கு முக்கியமான மையங்களில் ஒன்றாக இங்குள்ள கோவர்தன மடம் திகழ்கிறது.  
சைதன்யர் (1486-1533) மற்றும் அவரது ஆதரவாளர்கள் வங்காளம் முழுவதும் வைணவப் பிரிவை பக்தி இயக்கத்தின் மூலமாகப் பரப்பிய பிறகு, புனித யாத்திரை செல்லும் வங்காளிகளுக்கு புரிக்கு தெற்கிலும், வட மேற்காக உள்ள பிருந்தாவன் செல்லும் சாலையிலும் போக்குவரத்து நெரிசல் மென்மேலும் அதிகரித்துள்ளது.
# வணிக வானூர்திகளின் விபத்துக்களினதும் சம்பவங்களினதும் பட்டியல்

**வணிக வானூர்திகளின் விபத்துக்களினதும் சம்பவங்களினதும் பட்டியல்** (*List of accidents and incidents involving commercial aircraft*) எனப்படும் இந்த தொகுப்பு, வணிக வானூர்தியில் நடந்த விபத்துக்களும் சம்பவங்களும் பற்றிய ஒரு பட்டியலாக இருப்பதுடன், விபத்துக்களும் சம்பவங்களும் நிகழ்ந்த ஆண்டுகளும் இத்துடன் இணைக்கப்பட்டுள்ளது.  
__NOTOC__  
**1919**  
| 1920 | 1921 | 1922 | 1923 | 1924 | 1925 | 1926 | 1927 | 1928 | 1929 |
| --- | --- | --- | --- | --- | --- | --- | --- | --- | --- |
| 1930 | 1931 | 1932 | 1933 | 1934 | 1935 | 1936 | 1937 | 1938 | 1939 |
| 1940 | 1941 | 1942 | 1943 | 1944 | 1945 | 1946 | 1947 | 1948 | 1949 |
| 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020 | 2021 | 2022 | 2023 | 2024 | 2025 |  |  |  |  |
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1919

காப்ரோனி கா.48 வானூர்தி]]
- ஆகத்து 2-- **விங்புட் எயர் எக்ஸ்பிரசு விபத்து** குட்இயர் விங்புட் எயர் எக்ஸ்பிரசு, இல்லினாய்சின் சிகாகோவில் உள்ள இல்லினாய்சு டிரஸ்ட் மற்றும் சேமிப்புக் கட்டிடத்தின் மீது தீப்பிடித்து மோதியது. உள்ளூர் பொழுதுபோக்கு பூங்காவிற்கு பயணிகளை ஏற்றிச் சென்றதில் பதின்மூன்று பேர் கொல்லப்பட்டனர்: விமானத்தில் இருந்த ஐந்து பேரில் மூன்று பேரும், தரையில் இருந்த பத்து பேரும், தரையில் இருந்த 27 பேர் காயமடைந்தனர்.
- ஆகத்து 2-- **வெரோனா காப்ரோனி கா.48 விபத்து 1919** (*1919 Verona Caproni Ca.48 crash*) 1919, ஆகத்து 2-இல், (*காப்ரோனி கா.48 Caproni Ca.48*) வகை வானூர்தி ஒன்று, இத்தாலியின் வெரோனா என்ற இடத்தில் விழுந்து நொறுங்கியது, இவ்விபத்தில் அனைவரும் கொல்லப்பட்டனர். (*பல்வேறு ஆதாரங்களின் படி 14, 15, அல்லது 17 பேர்கள்*).
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1920

- டிசம்பர் 14-- **கோல்டர்ஸ் கிரீன் ஏண்ட்லி பேஜ் O/400 விபத்து 1920** லண்டனில் உள்ள கோல்டர்ஸ் கிரீனில், புறப்பட்ட பிறகு உயரத்தை அடையத் தவறியதால், ஏண்ட்லி பேஜ் O/400 விமானம் ஒரு மரத்தில் மோதி விபத்துக்குள்ளானது. இதில் வானூர்தியில் இருந்த எட்டு பேரில் நான்கு பேர் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1921

- ஆகத்து 26-- **எஸ்.என்.இ.டி.ஏ பார்மன் கோலியாத் டிக்விங் 1921 (வானூர்தி விபத்து)** ஒரு எஸ்.என்.இ.டி.ஏ பார்மன் கோலியாத் டிக்விங் வானூர்தி, வட கடலில் மூழ்கியது. வானூர்தி மீட்கப்பட்டது, ஆனால் அதில் இருந்த இரண்டு பணியாளர்கள் காணாமல் போயிருந்தனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1922

- மார்ச்சு 31-- **பெய்சிங்-ஆன் எயர்லைன்சு விபத்து 1922** பெய்சிங்-ஆன் எயர்லைன்சின் ஏண்ட்லி பேஜ் O/7 வானூர்தி, பெய்சிங் நான்யுவான் வானூர்தி நிலையத்தில் தரையிறங்கும் போது மரங்களில் மோதி விபத்துக்குள்ளானது. இதில் சீனாவின் முதல் உயிரிழப்பு வானூர்தி விபத்து நிகழ்ந்தது.
- ஏப்ரல் 7-- **வானூர்திகளின் முதலாவது வான்வழிப் பயண நடுவிட மோதல்** (*1922 Picardie mid-air collision*), 1922, ஏப்ரல் 7-இல், 'பார்மேன் எஃப்.60' (*Farman F-60*) வகை வானூர்தியும், 'டி ஹாவிலாண்ட் டிஎச்.18 ஏ' (*de Havilland DH.18A*) ரக வானூர்தியும் பிரான்சின் பிக்கார்டி என்ற இடத்தில், வான்வழிப் பயண நடுவிட மோதலில் ஏற்பட்ட, விபத்தில் அனைவரும் (7 பேர்கள்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1923

- சனவரி 13-- **ஏரோமரைன் 75 கொலம்பசு சம்பவம் 1923** *(1923 Aeromarine 75 Columbus incident)* கியூபாவின் அவானாவிற்கு வடக்கே புளோரிடா சலசந்தியில் ஏற்பட்ட ஒரு பள்ளத்தில், கொலம்பசின் ஏரோமரைன் மேற்கிந்தியத் தீவுகள் எயர்வேசின் ஏரோமரைன் 75 என்ற கடல் வானூர்தி வேகமாக மூழ்கியது, இது அமெரிக்க வானூர்திப் பயணத்தின் முதல் வானூர்தி விபத்து. இதில் ஒன்பது பயணிகளில் நான்கு பேர் கொல்லப்பட்டனர்.
- மே 14-- **மே 1923 எயார் யூனியன் பார்மன் கோலியாத் மோதல்** (*May 1923 Air Union Farman Goliath crash*), 1923 மே 14-இல், 'பார்மன் ஃஎப்60 கோலியாத்' (*Farman F.60 Goliath*) என்ற வகை வானூர்தி, பிரான்சின் மோன்சுறேஸ், சாம், பகுதியில் விபத்துக்குள்ளானதில், அனைவரும் (6 பேர்கள்) கொல்லப்பட்டனர்.
- ஆகத்து 27-- **ஆகத்து 1923 எயார் பார்மன் கோலியாத் மோதல்** (*August 1923 Air Union Farman Goliath crash*) எனும் இவ்விபத்து, 1923 ஆகத்து 27-ல், ஐக்கிய இராச்சியத்தின் "கென்ட்" கிழக்கு மல்லிங் (East Malling, Kent) என்ற இடத்தில் 'பார்மன் எப் 60 கோலியாத்' (*Farman F.60 Goliath*) வகை வானூர்தி, கட்டுபாட்டையிழந்த விபத்தில், ஒருவர் கொல்லப்பட்டு, ஒன்பது பேர் காயமடைந்தனர்.  
- செப்டம்பர் 14-- **டைம்லெர் எயர்வேசு டி கவிலாண்ட் டிஎச்.34 விபத்து 1923** *(1923 Daimler Airway de Havilland DH.34 crash)* இங்கிலாந்தின் பக்கிங் ஆம்சையரில் உள்ள இவிங்ஓவில் ஒரு டெய்ம்லர் ஏர்வே டி கவிலாண்ட் டிஎச்.34 அவசரமாக தரையிறங்க முயற்சிக்கும்போது நிலைதடுமாறி விபத்துக்குள்ளானது, அதில் பயணித்த ஐந்து பேரும் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1924

- திசம்பர் 24-- **1924 இம்ப்ரியல் எயார்வேஸ் டி கவிலாண்ட் டிஎச்.34 மோதல்** (*1924 Imperial Airways de Havilland DH.34 crash*) எனும் இவ்விபத்து, 1923, திசம்பர் 24-ல், இலண்டனின் புர்லே (*Purley*) எனும் பகுதியில் 'டி ஆவிவிலாண்ட் டிஎச்.34 ' (*de Havilland DH.34*) வகை வானூர்தியின், காரணம் அறியாத விபத்தில், அனைவரும் (8-பேர்கள்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1925

- சூன் 25-- **கேஎம்எல் போக்கர் எப்.III போரெட் டி மோர்மல் விபத்து 1925** *(1925 KLM Fokker F.III Forêt de Mormal crash)* பிரான்சின் போரெட் டி மோர்மல் அருகே ஒரு கேஎம்எல் போக்கர் எப்.III விபத்துக்குள்ளானதில், அதில் பயணம் செய்த நான்கு பேரும் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1926

- ஆகத்து 18-- **ஆகஸ்டு 1926 ஏர் யூனியன் பிலெரியெட் 155 மோதல்** (*August 1926 Air Union Blériot 155 crash*) எனும் இவ்விபத்து, மோசமான வானிலையில் உடனடியாக தரையிறங்க முற்பட்டபோது இயந்திர கோளாறு காரணமாக 1926, ஆகத்து 18-ல், இங்கிலாந்தில் உள்ள 'அல்டிங்டன், கென்ட்' (*Aldington, Kent*) என்னுமிடத்தில் "ப்லேரியோத் 155" (*Blériot 155*) வகை வானூர்தி விபத்துக்குள்ளானதில் 3-பேர் உயிரிழந்து 12-பேர் காயங்களுடன் தப்பினார்கள்.
- ஒக்டோபர் 2-- **அக்டோபர் 1926 ஏர் யூனியன் பிலெரியெட் 155 தீவிபத்து** (*October 1926 Air Union Blériot 155 crash*) எனும் இந்த வானூர்தி விபத்து, 1926, ஒக்டோபர் 2-ல், நடுவானில் தீப்பிடித்து, அவசரகால தரையிறக்க முயற்சியின்போது இங்கிலாந்து நாட்டின் லே, கென்ட் (*Leigh, Kent*) என்னுமிடத்தில் மோதியதால் நிகழ்ந்த விபத்தில் அனைவரும் (7-பேர்கள்) உயிரிழந்தனர். 2 விமானிகளும், 5 பயணிகளும் பலியான இவ்விபத்து, வானூர்தியின் முதல் தீவிபத்தாகும்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1927

- ஆகத்து 22-- **1927 கேஎல்எம் போக்கர் எப்.VIII விபத்து** (*1927 KLM Fokker F.VIII crash*) எனப்படும் இந்த வானூர்தி விபத்து, 1927, ஆகத்து 22-ல், இங்கிலாந்தின் அண்டர் ரிவர் (*Underriver*) (தமிழ்: கீழாறு) என்னும் நாட்டுப்புற பகுதியில் விபத்துக்குள்ளான "கேஎல்எம் ஃபோக்கர் எப்.VIII" (*KLM Fokker F.VIII*) வானூர்தி, வால்ப் பகுதி பழுது அல்லது கட்டமைப்புத் தோல்வியின் காரணமாக நிகழ்ந்ததாகும்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1928

- சூலை 13-- **1928 இம்பீரியல் ஏர்வேஸ் விக்கேர்ஸ் வுல்கன் விபத்து** (*1928 Imperial Airways Vickers Vulcan crash*) எனப்படும் இந்த வானூர்தி விபத்து, 1928, சூலை 13-ல், "விக்கேர்ஸ் வுல்கன்" (*Vickers Vulcan*) எனும் வானூர்தி மூலம் நடந்தது. இங்கிலாந்து லண்டன் 'புர்லே', 'சர்ரே' (*Purley, Surrey*) என்னும் பகுதி அருகே நிகழ்ந்த இவ்விபத்தில் 4-பேர் மாண்டு, 2 பேர் மீண்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1910-கள் மற்றும் 1920-களில்

### 1929

- சூன் 17-- **1929 இம்பீரியல் எயார்வேசு டபிள்யூ 10 விபத்து** (*1929 Imperial Airways Handley Page W.10 crash*) என அறியும் இவ்வானூர்தி விபத்து, 1929, சூன் 17-ல், "ஹான்ட்லி பக்கம் டபிள்யூ 10" (*Handley Page W.10*) எனும் வானூர்தி, ஆங்கிலக் கால்வாயின் நிலக்கூம்பு பகுதியில் இயந்திர செயலிழப்பு காரணமாக விபத்துக்குள்ளானதில், 6-பேர் தப்பி, 7-பேர் கொல்லப்பட்டனர்.
- செப்டம்பர் 6-- **ஜாஸ்க் இம்பீரியல் எயர்வேசு டி ஆவிலாண்ட் எர்குலசு விபத்து 1929** *(1929 Jask Imperial Airways de Havilland Hercules crash)* ஈரானின் ஜாஸ்க் வானூர்தி நிலையத்தில் தரையிறங்கும் போது இம்பீரியல் எயர்வேசு டி ஆவிலாண்ட் எர்குலசு விபத்துக்குள்ளானது, அதில் பயணித்த ஐந்து பேரில் மூன்று பேர் கொல்லப்பட்டனர்.
- நவம்பர் 6-- **1929 லுஃப்தான்சா ஜங்கர்சு ஜி 24 விபத்து** (*1929 Luft Hansa Junkers G.24 Crash*) எனும் இவ்வானூர்தி விபத்து, 1929, நவம்பர் 6-ம் நாள், இங்கிலாந்தின் தென்கிழக்கு பிராந்தியத்தில் 'ஜங்கர்சு ஜி 24' (*Junkers G.24*) எனும் வானூர்தியில் நிகழ்ந்த விபத்தில், 7-பேர்கள் கொல்லப்பட்டு ஒருவர் உயிர் தப்பினார்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1930

- பிப்ரவரி 10-- **1930 எயார் யூனியன் பார்மேன் கோலியாத் விபத்து** (*1930 Air Union Farman Goliath crash*) எனும் இவ்வானூர்தி விபத்து, 1930, பிப்ரவரி 10-ல், இங்கிலாந்தின் மார்டன் வானூர்தி தளத்தில் (*Marden Airfield*) நிகழ்ந்த இவ்விபத்தில், 2-பேர் பலியானார்கள், 4-பேர்கள் காயங்களுடன் உயிர்பிழைத்தனர்.
- அக்டோபர் 5-- **ஆர் 101 வான் கப்பல் விபத்து** *(R101)* ஐக்கிய இராச்சியத்திலிருந்து பிரித்தானிய இந்தியாவிற்கு பிரித்தானியப் பேரரசின் உள்நாட்டு வான் கப்பல் 101, தனது முதல் பயணத்தின் பொது பிரான்சின் ஓய்சில் உள்ள அல்லோனில் மழைக்கால இரவில் குறைந்த உயரத்தில் பறந்து கொண்டிருந்தபோது விபத்துக்குள்ளாகி எரிந்தது, அதில் பயணித்த 54 பேரில் 48 பேர் கொல்லப்பட்டனர், இது வரலாற்றில் மிக மோசமான உள்நாட்டு எயர்சிப்பின் பேரழிவாகும்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1931

- மார்ச்சு 21-- **1931 அவ்ரோ பத்து தென் மேகத்தில் காணாமல் போன சம்பவம்** (*Southern Cloud*) எனும் இந்த வானூர்தி விபத்து சம்பவம், 1931-ம் ஆண்டு, மார்ச்சு 21-ம் நாளன்று நடந்தேறியது. ஆத்திரேலியாவின் நியூ சவுத் வேல்ஸ் மாநிலத்திலுள்ள பனி மலைகளின் பகுதியில் நிகழ்ந்த இச்சம்பவத்தில், 6 பயணிகள், 2 ஊழியர்கள் உட்பட 8-பேர்கள் (அனைவரும்) பலியாயினர்.
- மார்ச்சு 31-- **டி.டபிள்யூ.ஏ வானூர்தி 599** (*TWA Flight 599*) எனும் இந்த வானூர்தி சம்பவம், 1931, மார்ச்சு 31, அன்று, ஃபோக்கர் எஃப்.10 (*Fokker F.10*) வகை வானூர்தி கட்டமைப்பு தோல்வியின் காரணமாக கேன்சஸ் புல்வெளிப் பகுதியில் விழுந்து நொறுங்கி விபத்துக்குள்ளானதில். பிரபல அமெரிக்கக் காற்பந்தாட்ட வீரர் கனுட் ரோக்கன் (*Knute Rockne*) என்பவரும், 7-பேர்களும் (அனைவரும்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1933

- மார்ச்சு 31-- **1933 டிக்ஸ்முய்டி இம்பீரியல் ஏயர்வேசு விபத்து** (*1933 Imperial Airways Diksmuide crash*) எனும் இந்த அபாயகரமான வானூர்தி விபத்து, 1933, மார்ச்சு 28-ல், மேற்கு ஐரோப்பாவின் பெல்ஜியம் நாட்டிலுள்ள "டிக்ஸ்முய்டி" (*Diksmuide*) என்னுமிடத்தில் நாசவேலைக் காரணமாக சந்தேகிக்கப்படும் இவ்விபத்தில், 15-பேர்கள் (அனைவரும்) கொல்லப்பட்டனர்.
- அக்டோபர் 10-- **1933 யுனைடெட் ஏயர்லைன்சு போயிங் 247 நடுவானில் வெடிப்பு** (*1933 United Airlines Boeing 247 mid-air explosion*) எனும் இந்த நடு வான் வானூர்தி விபத்து, 1933, அக்டோபர் 10-ல், ஐக்கிய அமெரிக்காவின் இந்தியானா செஸ்டர்டன் (*Chesterton, Indiana*) பகுதியில் போயிங் 247 வானூர்தி விழுந்து நொறுங்கியது. இவ்விபத்தில் 7 பேர்கள் (அனைவரும்) பலியானார்கள்.
- டிசம்பர் 30-- **1933 இம்பீரியல் ஏயர்வேசு ருய்ச்சேலேடே விபத்து** (*1933 Imperial Airways Ruysselede crash*) எனும் இந்த வானூர்தி விபத்து, 1933, டிசம்பர் 30-ல், பெல்ஜியத்தின் ருய்ச்சேலேடே (*Ruysselede*) பகுதியில் "அவ்ரோ பத்து" வகை வானூர்தி, வானொலி கோபுரத்தில் மோதி விபத்துக்குள்ளானதில் 10 பேர்கள் (அனைவரும்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1934

- பிப்ரவரி 23-- **யுனைடெட் எயர்லைன்சு போயிங் 247 விபத்து 1934** *(1934 United Air Lines Boeing 247 crash)* மோசமான வானிலை காரணமாக யுனைடெட் ஏயர்லைன்சு போயிங் 247 வானூர்தி உட்டா பள்ளத்தாக்கில் மோதியதில், அதில் பயணம் செய்த எட்டு பேரும் உயிரிழந்தனர்.
- மே 2-- **ஏயர் பிரான்சின் விபுல்ட் 282டி விபத்து** (*Air France Wibault 282T crash*) எனும் இந்த வானூர்தி விபத்து, 1934 மே 9-ல், இங்கிலாந்தின் 'கென்ட்' (*Kent*) ஆங்கில கால்வாய்க்குள் (*English Channel*) விழுந்து மூழ்கியது. இவ்வானூர்தி விபத்தில், பயணித்த 6 பேர்களும் பலியாகினர்.
- சூலை 27-- **1934 சுவிஸ்ஏர் துட்லிகேன் விபத்து** (*1934 Swissair Tuttlingen accident*) என அறியும் இவ்வானூர்தி விபத்து, 1934, சூலை 27-ல், இடியுடன் (*Thunder*) கூடிய மழை காரணமாக, ஜெர்மனியின் 'துட்லிகேன்' (*Tuttlingen*) பகுதியில் 3,000 அடி உயரத்தில் இருந்து விழுந்து விபத்துக்குள்ளானதில், வானூர்தியின் சேவைப் பணியாளர்கள் 3 பேரும், பயணிகள் 9 பேரும் (அனைவரும்) பலியாகினர்.
- அக்டோபர் 2-- **1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு** (*1934 Hillman's Airways de Havilland Dragon Rapide crash*) இது, 1934, அக்டோபர் 2-ல், மோசமான காலநிலை மற்றும் (விமானி பிழை(CFIT) காரணமாக, ஐக்கிய இராச்சிய ஆங்கிலக் கால்வாயிலிருந்து 4 மைல் தொலைவிலுள்ள 'ஃபோக்ஸ்டோன்' (*Folkestone*) பகுதியில் விபத்துக்குள்ளானது. இவ்வானூர்தி விபத்தில், மொத்தமாக 7 பேர்கள் (பயணித்த அனைவரும்) பலியானார்கள்.
- டிசம்பர் 20-- **கேஎல்எம் டக்ளசு டிசி-2 விபத்து 1934** *(1934 KLM Douglas DC-2 crash)* ஆம்ஸ்டர்டாமில் இருந்து டச்சு கிழக்குத் தீவுகளின் படேவியாவுக்குச் செல்லும் வழியில் ஈராக் பாலைவனத்தில் ஒரு கேஎல்எம் டக்ளசு டிசி-2 விபத்துக்குள்ளானது. அதில் இருந்த ஏழு பேரும் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1935

- மே 6-- **டீடபிள்யுஏ வானூர்தி 6 (வானூர்தி விபத்து)** *(TWA Flight 6)* கலிபோர்னியாவின் லாஸ் ஏஞ்சல்ஸிலிருந்து அமெரிக்காவின் நியூ ஜெர்சியிலுள்ள நியூவார்க்கிற்கு மல்டி-லெக் வானூர்தியை இயக்கும் டக்ளஸ் டிசி-2 வானூர்தி டீடபிள்யுஏ , அட்லாண்டா, மேக்கன் அல்லது மிசௌரியின் கிர்க்ஸ்வில்லுக்கு அருகிலுள்ள விவசாய நிலத்தில் மோசமான தெளிவுத்திறன் மற்றும் குறைந்த எரிபொருள் காரணமாக விபத்துக்குள்ளானது; செனட்டர் பிரான்சன் எம். கட்டிங் உட்பட வானூர்தியில் இருந்த 13 பேரில் ஐந்து பேர் கொல்லப்பட்டனர்.
- அக்டோபர் 7-- **யுனைடெட் ஏர்லைன்சு 4** (*United Airlines Flight 4*) எனும் இது, 1935, அக்டோபர் 7-ல், போயிங் 247D வகை வானூர்தி ஐக்கிய அமெரிக்காவின் சால்ட் லேக் நகரம் என்னுமிடத்திலிருந்து, ஐக்கிய அமெரிக்காவின் மற்றொரு பகுதியான செயென் புறப்பட்டு இயங்கிக்கொண்டிருந்தது. அதிகாலை 02:17 மணியளவில் செயென் தகவல்தொடர்பு துண்டிக்கப்பட்டடு விமானியின் பிழைக் காரணமாக நடந்த விபத்தில், விமான குழுவில் மூவரும், பயணிகள் 9 பேர்களும் மொத்தமாக 12 பேர்களும் (பயணித்த அனைவரும்) பலியானார்கள்.
- டிசம்பர் 10-- **1935 சபீனா சவோயா-மார்ச்செட்டி எஸ்.73 விபத்து** (*1935 SABENA Savoia-Marchetti S.73 crash*) எனும் இவ்விபத்து, 1935, டிசம்பர் 10-ல், வானூர்தி ஒன்று, இங்கிலாந்தின் டட்ஸ்பீல்ட் (*Tatsfield *) பிராந்தியத்தில், விமானிகளின் பிழையின் காரணமாக விழுந்தது நொறுங்கியதில், மொத்தமாக 11 பேர்கள் (பயணித்த அனைவரும்) பலியானார்கள்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1936

- சனவரி 14-- **அமெரிக்கன் எயர்லைன்ஸ் வானூர்தி 1 (1936)** (*American Airlines Flight 1 (1936*) இது ஒரு வானூர்தி விபத்தின் சம்பவமாகும். அமெரிக்காவின் லிட்டில் ராக் மாநகரத்திற்கு அருகே சதுப்பு நிலத்தில் 1936, சனவரி 14-ல் நிகழ்ந்த இச்சம்பவத்தில், மூன்று சேவைப் பணியாளர்கள் உட்பட 17 பேர்கள் (பயணித்த அனைவரும்) கொல்லப்பட்டனர்.
- ஏப்ரல் 7-- **டி டபிள்யூ ஏ வானூர்தி 1** (*Transcontinental and Western Airways Flight 1 (TWA 1)*) என்றறிந்த இது, ஒரு வானூர்தி விபத்தின் நிகழ்வு. இது, 1936, ஏப்ரல்-7-ல், சுமார் காலை 10:20 மணியளவில் நிகழ்ந்த இச்சம்பவத்தில், 12 பேர்கள் கொல்லப்பட்டனர்.
- சூன் 16-- **வெள்ளை வால் கழுகு வானூர்தி விபத்து** (*Havørn Accident*) (*நோர்வே மொழி:Havørn-ulykken*) இது, 1936, சூன் 16-ல், "ஜங்கர்ஸ் ஜு 52" வானூர்தி, ஒரு மூடுபனி மலை பகுதியில் விழுந்து நொறுங்கியது. இந்த வானூர்தி விபத்தில், சேவைப் பணியாளர்கள் நால்வரும், பயணிகள் மூவரும், மொத்தமாக 7 பேர்கள் (பயணித்த அனைவரும்) பலியாயினர்.
- ஆகத்து 5-- **சிகாகோ மற்றும் தென்னக வானூர்தி 4** (*Chicago and Southern Flight 4*) 1936, ஆகத்து 5-இல், "லாக்கீட் மாடல் 10 எலெக்ட்ரா" வகை வானூர்தி ஒன்று, ஐக்கிய அமெரிக்காவின் மிசூரி ஆற்றின் அருகே விழுந்து நொறுங்கிய வானூர்தி விபத்தில், 8 பேர்கள் (பயணித்த அனைவரும்) பலியாயினர்.
- டிசம்பர் 9-- **1936 கேஎல்எம் கிராய்டன் விபத்து** (*1936 KLM Croydon accident*) எனும் இது, 1936, டிசம்பர் 9-இல், கேஎல்எம் வானூர்தி நிறுவனத்தின் "டக்ளஸ் டிசி 2-115ஈ" (*Douglas DC-2-115E*) வகை "லிஜ்ச்ட்டர்" (*Lijster (Turdidae*) எனும் வானூர்தி விபத்தில், பணியாளர்கள் மூவரும், பயணிகள் 12 பேர்களும் கொல்லப்பட்டு, இருவர்கள் காயங்களுடன் உயிர்தப்பினார்கள்.
- டிசம்பர் 27-- **யுனைடெட் ஏர்லைன்ஸ் பயணம் 34** (*United Airlines Trip 34*) எனும் இது, 1936, டிசம்பர் 27-இல், யுனைடெட் ஏர்லைன்ஸ் நிறுவனம் இயக்கி வந்த "போயிங் 247டி" (*Boeing 247D*) வகை வானூர்தி, லாஸ் ஏஞ்சலஸ் பகுதியில் விபத்துக்குள்ளானதில், 12 பேர்கள் (பயணித்த அனைவரும்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1937

- சனவரி 12-- **மேற்கத்திய எயார் எக்சுபிரசு வானூர்தி 7** (*Western Air Express Flight 7*) இது, 1937, சனவரி 12-இல் நிகழ்ந்த இவ்விபத்தில், வானூர்தி சேவைப் பணியாளர் ஒருவரும், பயணிகளில் நால்வரும் மாண்டுபோக, குழுவில் இருவரும், பயணிகள் 6 பேரும் காயங்களுடன் மீண்டனர். மேலும், இந்நிகழ்வில் சர்வதேசப் புகழ்பெற்ற "மார்ட்டின் அண்டு ஓசா ஜான்சன்" என்பவர் இறந்தது குறிப்பிடத்தக்கது.
- பிப்ரவரி 19-- **1937 ஆத்திரேலிய ஏர்லைன்சு சடின்சன் விபத்து** (*1937 Airlines of Australia Stinson crash*) இது, 1937, பிப்ரவரி 19-இல், ஆத்திரேலிய ஏர்லைன்சுக்கு சொந்தமான "ஸ்டின்சன் மாடல் ஏ" (*Stinson Model A*) வகையைச் சார்ந்த, வானூர்தி விபத்தில், 2 விமானிகளும், 3 பயணிகளும் கொல்லப்பட்டனர்.
- மார்ச்சு 25-- **டீடபிள்யூஏ வானூர்தி 15ஏ (வானூர்தி விபத்து)** *(TWA Flight 15A)* டக்ளசு டிசி-2 வானூர்தியான டீடபிள்யூஏ 15ஏ, பென்சில்வேனியாவின் கிளிப்டனில் பனிக்கட்டிகள் குவிந்ததால் விபத்துக்குள்ளானது. இதில் 13 பயணிகள் மற்றும் பணியாளர்கள் கொல்லப்பட்டனர்.
- மே 6-- **இன்டன்பர்க் பேரிடர்** (*Hindenburg disaster*) எனும் இது, 1937, மே 6 இல் நடந்த ஒரு வான்கப்பல் விபத்தாகும். அமெரிக்காவின் நியூ செர்சி மாநிலத்திலுள்ள மான்செசுடர்நகரியம் பகுதியில் நடந்த இவ்விபத்தில், 13 பயணிகளும், 22 பயணச் சேவைப் பணியாளர்களும், மற்றும் தரையில் ஒரு சேவைப் பணியாளரும் மொத்தம் 36 பேர்கள் கொல்லப்பட்டு, எஞ்சிய 62 பேர்கள் காயங்களோடு உயிர்தப்பினார்கள்.
- நவம்பர் 16-- **சபேனா ஜங்கர்சு யூ 52 விபத்து** இது, 1937, நவம்பர் 16 இல் பெல்ஜியம், ஆஸ்டெண்ட் நகரத்தின் அருகே நடந்த வானூர்தி விபத்தாகும். இவ்விபத்தில், 7 பயணிகளும், 4 பயணச் சேவைப் பணியாளர்களும், மொத்தம் 11 பேர்கள் (அனைவரும்) கொலையுண்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1938

- சனவரி 10-- **வடமேற்கு ஏர்லைன்சு வானூர்தி 2 (வானூர்தி விபத்து)** (*Northwest Airlines Flight 2*), 1938, சனவரி 10 இல் அமெரிக்காவின், கல்லடின் கவுண்டி, மொன்டானா பகுதியில் நடந்த வானூர்தி விபத்தாகும். இவ்விபத்தில், 8 பயணிகளும், 2 பயணச் சேவைப் பணியாளர்களும், மொத்தம் 10 பேர்கள் (அனைவரும்) கொல்லப்பட்டனர்.
- சனவரி 11-- **சமோவன் கிளிப்பர் (வானூர்தி விபத்து)** (*Samoan Clipper*), 1938, சனவரி 11 இல் அமெரிக்க சமோவா, தலைநகர் பாகோ பாகோ பகுதியில் நிகழ்ந்த வானூர்தி விபத்தாகும். இவ்விபத்தில், பயணிகள் அல்லாத 7 பயணச் சேவைப் பணியாளர்களும், (அனைவரும்) கொல்லப்பட்டனர்.
- மார்ச்சு 1-- **டீ டபியூ ஏ வானூர்தி 8 (வானூர்தி விபத்து)** (*1938 Yosemite TWA crash*), 1938, மார்ச்சு 1 இல் வெவோனா, கலிபோர்னியா, மாடெரா "யோசெமிட்டி தேசிய பூங்கா" அருகே நிகழ்ந்த வானூர்தி விபத்தாகும். இவ்விபத்தில், 6 பயணிகள், மற்றும் 3 பணியாளர்களும், (அனைவரும்) பலியாகினர்.
- சூலை 28-- **அவாய் கிளிப்பர் (வானூர்தி விபத்து)** (*Hawaii Clipper*), 1938, சூலை 28 இல், மேற்கத்திய அமைதிப் பெருங்கடலில், காணாமற்போன வானூர்தி விபத்தாகும். இவ்விபத்தில், 6 பயணிகள், மற்றும் 9 சேவைப் பணியாளர்களும், (அனைவரும்) பலியாகினர்.
- ஆகத்து 24-- **கிவேலின் சம்பவம் (வானூர்தி விபத்து)**சீனா தேசிய விமானப் போக்குவரத்துக் கழகத்தால் இயக்கப்படும் டக்ளஸ் டிசி-2 ரக குவைலின் வானூர்தி, சப்பானிய படைத்துறை விமானத்தால் சுட்டு வீழ்த்தப்பட்டது. அதில் பயணித்த 17 பேரில் 14 பேர் கொல்லப்பட்டனர். இது ஒரு பொதுமக்கள் விமானத்தின் முதல் சுட்டு வீழ்த்தப்பட்ட நிகழ்வாகும்.
- அக்டோபர் 25-- **1938 கீமா விபத்து** அல்லது **1938 கயீமா பொறிவு** (*1938 Kyeema crash*), 1938, அக்டோபர் 25 இல், ஆத்திரேலியாவின், விக்டோரியாவிலுள்ள "தண்டேனாங் மலைப்பகுதியில் நிகழ்ந்த வானூர்தி விபத்தாகும். இவ்விபத்தில், 14 பயணிகள், மற்றும் 4 சேவைப் பணியாளர்களும், (அனைவரும்) கொல்லப்பட்டனர்
- நவம்பர் 4-- **1938 யேர்சி வானூர்தி நிலையப் பேரழிவு** (*1938 Jersey Airport disaster*), 1938, நவம்பர் 4 அன்று, காலை 10:50 க்கு, யேர்சியின், யேர்சி வானூர்தி தளத்தின் அருகில் நிகழ்ந்த வானூர்தி விபத்தாகும். இவ்விபத்தில், 12 பயணிகள், மற்றும் 1 பயணச் சேவைப் பணியாளர்களும், மற்றும் தரையில் ஒருவருமாக மொத்தம் 14 பேர்கள் (அனைவரும்) கொல்லப்பட்டனர்
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1930-கள்

### 1939

- சனவரி 13-- **வடமேற்கு எயர்லைன்சு வானூர்தி 1** (*Northwest Airlines Flight 1*), 1939, சனவரி 13 இல் "மொன்டானா, கசுடர் கவுன்டி" (*Custer County, Montana*), மைல்சு மாநகர வானூர்தி தளத்தின் அருகில் நிகழ்ந்த வானூர்தி விபத்தாகும். இவ்விபத்தில், 2 பயணிகள், மற்றும் 2 பணியாளர்களும், மொத்தம் 4 பேர்கள் (அனைவரும்) கொல்லப்பட்டனர்
- சனவரி 21-- **இம்பீரியல் எயர்வேசு மிதவை வானூர்தி நீரில் இறக்கம் 1939** (*1939 Imperial Airways flying boat ditching*), 1939, சனவரி 21 இல் அத்திலாந்திக்குப் பெருங்கடலில் மூழ்கி நிகழ்ந்த வானூர்தி விபத்தாகும். 8 பயணிகள், மற்றும் 5 பணியாளர்களுடன் நடந்த இவ்விபத்தில், 2 பயணிகள், மற்றும் 1 பணியாளரென, 3 பேர்கள் கொல்லப்பட்டு எஞ்சிய 10 பேர்கள் காயங்களோடு உயிர்தப்பினர்.
- ஆகத்து 13-- **பான் அமெரிக்கன் சிக்கோர்க்சுகி எஸ்-43 பொறிவு 1939** (*1939 Pan Am Sikorsky S-43 crash*), 1939, ஆகத்து 13 இல், பிரேசிலின், இரியோ டி செனீரோவிலுள்ள "குவனபாரா குடா" பகுதியில் நிகழ்ந்த வானூர்தி விபத்தாகும். 12 பயணிகள், மற்றும் 4 பணியாளர்களுடன் நடந்த இவ்விபத்தில், 10 பயணிகள், மற்றும் 4 (அனைத்து பணியாளரும்) பணியாளரென, 14 பேர்கள் கொல்லப்பட்டு எஞ்சிய 2 பயணிகள் மட்டும் உயிர்தப்பினர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1940

- சூன் 14-- **கலேவா வானூர்தி (வானூர்தி விபத்து)** (*Kaleva (airplane*); எஸ்டோனியாவின் தாலினில் இருந்து பின்லாந்தின் எல்சின்கிக்கு செல்லும் வழியில் ஏரோ ஜங்கர்ஸ் ஜூ 52 என்ற ஏரோ வானூர்தி 1631, அமைதி காலத்தில் பின்லாந்து வளைகுடாவில் இரண்டு சோவியத் குண்டுவீச்சுக்காரர்களால் சுட்டு வீழ்த்தப்பட்டது; அதில் இருந்த ஒன்பது பேரும் கொல்லப்பட்டனர்.
- ஆகத்து 31-- **லவெட்ஸ்வில்லே வானூர்திப் பேரழிவு** (*Lovettsville air disaster*); லவெட்ஸ்வில்லே வானூர்தி விபத்தில், பென்சில்வேனியா ஒன்றிய எயர்லைன்சு 19, டக்ளசு டிசி-3ஏ, அமெரிக்க வர்ஜீனியாவின் லவெட்ஸ்வில்லில் கடுமையான இடியுடன் கூடிய மழையின் போது விபத்துக்குள்ளானது; அதில் இருந்த 25 பேரும் இறந்தனர்.
- நவம்பர் 8-- **டெய்ச் லுப்தான்சா யூ 90 விபத்து 1940** (*1940 Deutsche Lufthansa Ju 90 crash*); ஜெர்மனியின் சாக்சனியில் உள்ள ஷோன்டைச்சென் அருகே டெய்ச் லுப்தான்சா யூ 90 விமானம் வால் பனிக்கட்டியிடல் காரணமாக விபத்துக்குள்ளானது, அதில் இருந்த 29 பயணிகள் மற்றும் பணியாளர்கள் அனைவரும் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1941

- பிப்ரவரி 26-- **கிழக்கத்திய எயர்லைன்சு வானூர்தி 21 (வானூர்தி விபத்து)** (*Eastern Air Lines Flight 21*), அமெரிக்காவின் ஜோர்ஜியா மாநிலத்திலுள்ள ஹார்ட்ஸ்ஃபீல்ட்-ஜாக்சன் அட்லாண்டா பன்னாட்டு வானூர்தி நிலையத்தில் தரையிறங்கியபோது நிகழ்ந்த "டக்ளஸ் டி சி - 3" என்ற வானூர்தி விபத்தில், சேவைப்பணியாளர்கள் உட்பட 16 பேர்களில் 8 பேர் கொல்லப்பட்டனர்.
- அக்டோபர் 30-- **அமெரிக்கன் எயர்லைன்சு வானூர்தி 1 (வானூர்தி விபத்து)** (*American Airlines Flight 1*), "டக்ளஸ் டி சி - 3" எனும் வானுர்தி, கனடாவின் ஒன்றாரியோ மாகாணத்திலுள்ள லாரன்ஸ் நிலையம் என்னுமிடத்தில் தரையிறக்க நிலப்பரப்பை தேடியபோது விமானம் விசையிழந்து விபத்துக்குள்ளானதில், சேவைப்பணியாளர்கள் உட்பட 20 பேர்கள் (அனைவரும்) கொல்லப்பட்டனர்.
- அக்டோபர் 30-- **வடமேற்கு எயர்லைன்சு வானூர்தி 5 (வானூர்தி விபத்து)** (*Northwest Airlines Flight 5*); "டக்ளஸ் டி சி - 3" எனும் வானுர்தி, அமெரிக்காவின் மூர்ஹெட், மின்னசோட்டா என்னுமிடத்தில் விபத்துக்குள்ளானதில், பயணித்த (பயணிகள் 12, பணியாளர்கள் 3) 15 பேர்களில் ஒரு விமானி தவிர்த்து 14 பேர்கள் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1942

- சனவரி 16-- **டிடபிள்யூஏ வானுர்தி 3** (*TWA Flight 3*); "டக்ளஸ் டிசி - 3" எனும் வானுர்தி, அமெரிக்காவின் தென்மேற்கிலுள்ள, லாஸ் வேகஸ் மாநிலத்தின், நெவாடாவின் தென்மேற்கில் 30 மைல் (48 கிமீ) தொலைவில் உள்ள பொடோசி மலைப் பகுதியில் விபத்துக்குள்ளானதில், சேவைப்பணியாளர்கள் 3 பேர்கள் உட்பட 22 பேர்கள் (அனைவரும்) கொல்லப்பட்டனர்.
- சனவரி 30-- **குவாண்டாசு சோர்ட் எம்பயர் ஜி-ஏஇயூஎச் சுட்டு வீழ்வு** (*Qantas Short Empire G-AEUH is shot down*); ஏழு ஜப்பானிய போராளிகள் கிழக்குத் திமோரிலிருந்து சுட்டு வீழ்த்திய இந்த விபத்தில் 18 இல் 13 பேர்கள் கொல்லப்பட்டனர்.
- மார்ச்சு 3-- **கேஎன்ஐஎல்எம் டக்ளஸ் டிசி - 3 பிகே - ஏஎப்வி** (*KNILM Douglas DC-3 PK-AFV*); மேற்கு ஆஸ்திரேலியா, புரூமி என்ற நகரிலிருந்து வடக்கில் 50 கிமீ (80 கி.மீ) தொலைவில் மூன்று யப்பானிய போராளிகள் சுட்டு வீழ்த்திய இந்த விமான விபத்தில், விமான குழுவினர் உள்ளிட்ட 12 பேரில் நான்கு பேர் கொல்லப்பட்டனர்.
- அக்டோபர் 23-- **அமெரிக்கன் எயர்லைன்சு வானுர்தி 28 (வானூர்தி விபத்து)** (*American Airlines Flight 28*); "டக்ளஸ் டி சி - 3" எனும் வானுர்தி, அமெரிக்காவின், கலிபோர்னியா மாநிலத்திலுள்ள பாம் ஸ்பிரிங்ஸ் (*Palm Springs*) பகுதியருகே தரையிறங்க முற்பட்டபோது விபத்துக்குள்ளானதில், சேவைப்பணியாளர்கள் உட்பட 12 பேர்கள் (அனைவரும்) கொல்லப்பட்டனர்.
- டிசம்பர் 14-- **எயரோஃபிளாட் துபோலெவ் ஏஎன்டீ-20பிஸ் விபத்து 1942** *(1942 Aeroflot Tupolev ANT-20bis crash)* 1942 ஏரோஃப்ளோட் டுபோலேவ் ஏஎன்டி-20பிஸ் விபத்து: ஒரு பயணி கட்டுப்பாட்டை கைப்பற்றி தானியக்க வானோடியை நிறுத்தியதால், தாஷ்கந்திற்கு வெளியே ஒரு டுபோலேவ் ஏஎன்டி-20பிஸ் விபத்துக்குள்ளானது, இதனால் 36 பேர் கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1943

- சனவரி 21-- **பான் ஆம் வானுர்தி 1104 (வானுர்தி விபத்து)** (*Pan Am Flight 1104*); மார்ட்டின் எம் - 130 (*புனைபெயர்: பிலிப்பைன் கிளிப்பர்*) எனும் ஒரு வானுர்தி, அமெரிக்காவின், கலிபோர்னியா மாநிலத்திலுள்ள பூன்வில் (* Boonville*), என்ற இடத்தில் ஒரு மலையில் மோதி விபத்துக்குள்ளானதில், சேவைப்பணியாளர்கள் உட்பட 19 பேர்கள் (அனைவரும்) கொல்லப்பட்டனர்.
- சூன் 1-- **பிஓஏசி வானுர்தி 777 (வானுர்தி விபத்து)** (*BOAC Flight 777*); என்பது பிஸ்கே விரிகுடா பகுதியில் லூப்டுவாபே வான்படை போராளிகளால் சுட்டு வீழ்த்தப்பட்டு விபத்துக்குள்ளானதில், சேவைப்பணியாளர்கள் நான்கு பேர்கள் உட்பட 17 பேர்கள் (அனைவரும்) கொல்லப்பட்டனர்.
- சூலை 28-- **அமெரிக்கன் எயர்லைன்சு வானுர்தி 63 (சூலை 1943)** (*American Airlines Flight 63 (July 1943)*); "டக்ளஸ் டி சி - 3" எனும் வானுர்தி, அமெரிக்காவின், கென்டக்கி மாநிலத்திலுள்ள "டிராம்மல்" அருகே கட்டுப்பாட்டை இழந்து விபத்துக்குள்ளானதில், சேவைப்பணியாளர்கள் உட்பட 22 இல், 20 பேர்கள் கொல்லப்பட்டனர்.
- அக்டோபர் 15-- **அமெரிக்கன் எயர்லைன்சு வானுர்தி 63 (அக்டோபர் 1943)** (*American Airlines Flight 63 (October 1943)*); "டி சி - 3" எனும் வானுர்தி, அமெரிக்காவின், டென்னிசி மாநிலத்திலுள்ள சென்டர்வில் (*Centerville*) எனும் நகரத்தினருகே விபத்துக்குள்ளானதில், 3 சேவைப்பணியாளர்கள் உட்பட 11 பேர்கள் (அனைவரும்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1944

- பிப்ரவரி 10-- **அமெரிக்கன் எயர்லைன்சு வானூர்தி 2 (வானூர்தி விபத்து)** (*American Airlines Flight 2*); டக்ளஸ் டி சி - 3 எனும் வானுர்தி, அமெரிக்காவின், ஆர்கன்சா, மற்றும் டென்னிசி மாநிலங்களின் இடையில் ஓடும் மிசிசிப்பி ஆற்றுக்குள் விழுந்து விபத்துக்குள்ளானதில், 3 சேவைப்பணியாளர்கள் உட்பட 24 பேர்கள் (அனைவரும்) கொல்லப்பட்டனர்.
- சூன் 20-- **டீ டபிள்யூ ஏ வானூர்தி 277 (வானூர்தி விபத்து)** (*TWA Flight 277*); "டக்ளஸ் டி சி - 54 ஸ்கைமாஸ்டர் (*Douglas C-54 Skymaster*)" எனும் வானுர்தி, கடுமையான வானிலை காரணமாக அமெரிக்காவின், மேய்ன் மாநிலத்திலுள்ள "போர்ட் மவுண்டன்" (*Fort Mountain*) எனும் கோட்டை மலையில் மோதி விபத்துக்குள்ளானதில், 1 சேவைப்பணியாளர் உட்பட 8 பேர்கள் (அனைவரும்) கொல்லப்பட்டனர்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1945

- சனவரி 8 - **சைனா கிளிப்பர் (வானூர்தி விபத்து)** அமெரிக்காவின் புளோரிடாவின் மியாமியிலிருந்து பெல்ஜிய காங்கோவின் லியோபோல்ட்வில்லுக்கு அஞ்சல் சேவைக்காக இயங்கும் வானூர்தி பான் ஆம் மார்ட்டின் எம்-130 பறக்கும் படகான சைனா கிளிப்பர், டிரினிடாட்டின் போர்ட் ஆப் ஸ்பெயினில் விபத்துக்குள்ளானது, அதில் பயணித்த 30 பேரில் 23 பேர் கொல்லப்பட்டனர்.
- சனவரி 10 - **அமெரிக்கன் ஏர்லைன்சு வானூர்தி 6001 (வானூர்தி விபத்து)** அமெரிக்கன் ஏர்லைன்ஸ் வானூர்தி 6001, டக்ளஸ் DC-3-277B, ஆலிவுட் பர்பாங்க் வானூர்தி நிலையத்தை நெருங்கும் போது ஒரு மலைப்பாதையில் மோதியதில், வானூர்தியில் இருந்த 24 பேரும் கொல்லப்பட்டனர்.
- சனவரி 31 - **1945 ஆத்திரேலிய தேசிய ஏர்வேஸ் ஸ்டின்சன் விபத்து** ஆத்திரேலியன் தேசிய ஏர்வேஸால் இயக்கப்படும் ஸ்டின்சன் வானூர்தியான டோகானா, விக்டோரியாவின் மெல்போர்னுக்கு வடக்கே சுமார் 50 மைல் (80 கிமீ) தொலைவில் உள்ள டூபோராக் அருகே, ஒரு இறக்கை விரிசலில் ஏற்பட்ட சோர்வு காரணமாக விபத்துக்குள்ளானது; வானூர்தியில் இருந்த 10 பேரும் கொல்லப்பட்டனர்.
- பிப்ரவரி 23 - **அமெரிக்கன் ஏர்லைன்ஸ் வானூர்தி 009 (வானூர்தி விபத்து)** அமெரிக்கன் ஏர்லைன்ஸ் வானூர்தி 009, ஒன்று நியூயார்க்கிலிருந்து வாஷிங்டன், பின்னர் நாஷ்வில் மற்றும் பின்னர் லாஸ் ஏஞ்சல்ஸ் செல்லும் வழியில் வர்ஜீனியாவின் கிளேட் மலையில் விபத்துக்குள்ளானது. வானூர்தியில் இருந்த 22 பேரில் 17 பேர் கொல்லப்பட்டனர்.
- சூலை 12 - **கிழக்கத்திய ஏர்லைன்ஸ் வானூர்தி 45 (வானூர்தி விபத்து)** அமெரிக்காவின் தென் கரொலைனாவிலுள்ள புளோரன்ஸ் அருகே டக்ளஸ் டிசி-3ஏ விமானமான ஈஸ்டர்ன் ஏர்லைன்ஸ் வானூர்தி 45, டக்ளஸ் ஏ-26 இன்வேடருடன் மோதியதில்; டிசி-3 வானூர்தியில் இருந்த 20 பேரில் ஒருவரும், ஏ-26 விமானத்தில் இருந்த மூவரில் இருவரும் இறந்தனர்.
- அக்டோபர் 5 - **தேசிய ஏர்லைன்ஸ் வானூர்தி 16 (வானூர்தி விபத்து)** அமெரிக்காவின் புளோரிடாவில் மல்டி -லெக் உள்நாட்டு வானூர்தியை இயக்கும் லாக்ஹீட் எல்-18 லோடெஸ்டாரான நேஷனல் ஏர்லைன்ஸ் வானூர்தி 16, தெற்கு லேக்லேண்டில் உள்ள புதிய நகராட்சி விமான நிலையத்தில் தரையிறங்கிய பிறகு ஓடுபாதையை விட்டு விலகிச் சென்றதில் விபத்துக்குள்ளானதில், அதில் பயணித்த 15 பேரில் இருவர் கொல்லப்பட்டனர்.
- நவம்பர் 3 - **ஆனலுலு கிளிப்பர் (வானூர்தி விபத்து)** போயிங்கின் 314 முன்மாதிரியான ஹொனலுலு கிளிப்பர், இரட்டை இயந்திர செயலிழப்பால் ஓகுவிலிருந்து கிழக்கே 650 மைல் (1,050 கிமீ) தொலைவில் பசிபிக் பெருங்கடலில் கட்டாயமாக தரையிறங்கியது; வானூர்தியில் இருந்த 37 பேரும் இந்த சம்பவத்தில் இருந்து தப்பினர்; மீட்பு நடைமுறைக்கு சாத்தியமற்றதாகக் கருதப்பட்டபோது வானூர்தியை வேண்டுமென்றே மூழ்கடிக்கப்பட்டது.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1940-கள்

### 1946

- சனவரி 6-- **பென்சில்வேனியா நடுவண் எயர்லைன்சு வானூர்தி 105 (வானூர்தி விபத்து)** *(Pennsylvania Central Airlines Flight 105)*; அமெரிக்காவின் அலபாமாவின் பர்மிங்காமில் பென்சில்வேனியா நடுவண் எயர்லைன்சு வானூர்தி 105, டக்ளஸ் டிசி-3 விபத்துக்குள்ளானது, நான்கு பணியாளர்களில் மூவர் கொல்லப்பட்டனர்; வானூர்திப் பணிப்பெண் மற்றும் 16 பயணிகள் அனைவரும் உயிர் தப்பினர்.
- மார்ச்சு 10-- **ஆத்திரேலியன் தேசிய எயர்வேசு டிசி-3 விபத்து 1946** *(1946 Australian National Airways DC-3 crash)*; 1946 ஆம் ஆண்டு ஆத்திரேலியன் தேசிய எயர்வேசு டிசி-3 வானூர்தி, தசுமேனியாவின் ஹோபார்ட் அருகே விபத்துக்குள்ளானதில், அதில் பயணித்த 25 பேரும் கொல்லப்பட்டனர்.
- சூலை 11-- **டீடபிள்யூஏ வானூர்தி 513 (வானூர்தி விபத்து)** *(TWA Flight 513)*; அமெரிக்க பென்சில்வேனியாவின் ரீடிங் அருகே, பயண மூட்டை பெட்டியில் ஏற்பட்ட தீ விபத்தில், லாக்ஹீட்எல்-049 விண்மீன் குழாம் இரகத்தைச் சேர்ந்த டீடபிள்யூஏ வானூர்தி 513 விபத்துக்குள்ளானது; அதில் பயணித்த ஆறு பேரில் ஒருவர் மட்டுமே உயிர் பிழைத்தார்.
# வணிக வானூர்திகளின் விபத்துக்களினதும் சம்பவங்களினதும் பட்டியல்

## 1950-கள்

### 1950

- சனவரி 5-- **எக்கத்தரீன்பூர்க் வானூர்தி விபத்து 1950** *(1950 Sverdlovsk plane crash)*; 1950 ஆம் ஆண்டு எக்கத்தரீன்பூர்க் வானூர்தி விபத்தில், சோவியத் ஒன்றியம் சிவெர்த்லோவ்சுக் (இப்போது எக்கத்தரீன்பூர்க்) அருகே லிசுனோவ் லி-2 விபத்துக்குள்ளானது, அதில் பயணித்த 19 பேரும் கொல்லப்பட்டனர்.
- மார்ச்சு 7-- **வடமேற்கு ஓரியண்ட் எயர்லைன்சு வானூர்தி 307** *(Northwest Orient Airlines Flight 307)*; மார்ட்டின் 2–0–2 என்ற எண்ணுடன் கூடிய வடமேற்கு ஓரியண்ட் எயர்லைன்சு வானூர்தி 307, மினியாபோலிஸ்-செயிண்ட் பால் சர்வதேச வானூர்தி நிலையத்திற்கு அருகில் ஒரு கொடிக்கம்பத்தில் மோதி விபத்துக்குள்ளானது. வானூர்தியில் இருந்த 13 பேரும் தரையில் இருந்த இருவரும் கொல்லப்பட்டனர்.
- மார்ச்சு 12-- **லாண்டோ வானூர்திப் பேரழிவு ** *(Llandow air disaster)*; முறையற்ற ஏற்றுதல் காரணமாக லாண்டோ வானூர்தி நிலையத்தை நெருங்கும் போது அவ்ரோ 689 டியூடர் V வானூர்தி விபத்துக்குள்ளானது, வானூர்தியில் இருந்த 83 பேரில் 80 பேர் இறந்தனர், அந்த நேரத்தின் வரலாற்றில் மிக மோசமான வானூர்திப் பேரழிவு கூறப்பட்டது.  
- **ஏர் பிரான்ஸ் பல டக்ளசு டிசி-4 விபத்துக்கள் 1950** *(1950 Air France multiple Douglas DC-4 accidents)*:
- சூன் 12-- **ஏர் பிரான்சு டக்ளசு டிசி-4 எப்-பிபிடிஈ விபத்து.** *(Air France Douglas DC-4 (F-BBDE) Crash*; சாய்கோனில் இருந்து பாரிசுக்குச் சென்ற ஏர் பிரான்சு டக்ளசு டிசி-4 (எப்-பிபிடிஈ) வானூர்தி பகுரைன் வானூர்தி நிலையத்தை நெருங்கும் போது அரேபியக் கடலில் விபத்துக்குள்ளானது, அதில் பயணித்த 52 பேரில் 46 பேர் கொல்லப்பட்டனர்.
- சூன் 14-- **ஏர் பிரான்சு டக்ளசு டிசி-4 எப்-பிபிடிஎம் விபத்து.** *(Air France Douglas DC-4, F-BBDM Crash)*; சாய்கோனில் இருந்து பாரிசுக்குச் சென்ற ஏர் பிரான்சு டக்ளசு டிசி-4 (எப்-பிபிடிஎம்) வானூர்தி பகுரைன் வானூர்தி நிலையத்தை நெருங்கும் போது அரேபியக் கடலில் விபத்துக்குள்ளானது, அதில் பயணித்த 53 பேரில் 40 பேர் கொல்லப்பட்டனர்.
- சூன் 24-- **வடமேற்கு ஓரியண்ட் எயர்லைன்சு வானூர்தி 2501** *(Northwest Orient Airlines Flight 2501)*; 58 பேருடன் சென்ற டக்ளசு டிசி-4 வானூர்தி, வடமேற்கு ஓரியண்ட் ஏர்லைன்ஸ் வானூர்தி 2501, மிச்சிகன் ஏரிக்கு மேல் எந்த தடயமும் இல்லாமல் காணாமல் போனது.
- சூன் 26-- **ஆத்திரேலியன் தேசிய எயார்வேசு டக்ளசு டிசி-4 விபத்து 1950** *(1950 Australian National Airways Douglas DC-4 crash)*;ஆத்திரேலியன் தேசிய எயார்வேசு டக்ளசு டிசி-4, பேர்த் விமான நிலையத்திலிருந்து புறப்பட்டவுடன் விபத்துக்குள்ளானது, அதில் இருந்த 29 பேரும் கொல்லப்பட்டனர்.
# தம்சல் அணை

**தம்சல் அணை** இந்தியாவின் பஞ்சாபில் ஹோசியார்பூர் மாவட்டத்திலுள்ள மெகிங்குரோவால் எனுமிடத்திலுள்ள ஒரு புவி நிரப்பு அணை ஆகும். இது தம்சல் ஆற்றுக்குக் குறுக்கே அமைக்கப்பட்டுள்ளது. இவ்வணை இப்பிரதேசத்தின் நீர்ப்பாசனம் மற்றும் வெள்ளத் தடுப்பு ஆகிய நோக்கங்களுக்காக அமைக்கப்பட்டது. இது கன்டி பிரதேச அணைப் பராமரிப்புப் பிரிவினால் நிர்வகிக்கப்படுகிறது.
# மகான் கோஷ்

**குரு ஷாபாத் ரத்னகார் மகான் கோஷ்** (Guru Shabad Ratnakar Mahan Kosh), என்பது பஞ்சாபி மொழியின் கலைக்களஞ்சியமாகும். இது மகான் கோஷ் எனும் பிரபலமான பெயராலே அறியப்படுகிறது. *பாய் கான் சிங் நாஃபா* என்பவரால் பதினாங்கு வருடங்கள் செலவிட்டு இது தொகுக்கப்பட்டது. இதில் 64,263 உள்ளடக்கங்கள் அகரவரிசைப்படி தொகுக்கப்பட்டுள்ளன. இதுவே பஞ்சாபி மொழியின் முதல் கலைக்களஞ்சியம் ஆகும். இது முதலில் நான்கு தொகுதிகளாக அச்சிடப்பட்டு 13 ஆப்ரல் 1930 ஆம் ஆண்டில் வெளியிடப்பட்டது. இது கடைசியாக 1981 ஆம் ஆண்டு ஒரே தொகுப்பாக வெளியாகி மூன்று பதிப்புகள் அச்சிடப்பட்டது. பஞ்சாபி பல்கலைக்கழகம் இதை ஆங்கிலத்தில் மொழிபெயர்த்து வெளியிட்டது.